Uber het Lance se beursie laat bult | Netwerk24
07 Desember 2018 10:05
’n Belegging in die taxidiens Uber het Lance Armstrong, die fietsryer wat van sy sewe Tour de France-titels gestroop is, en sy familie finansieel gered.
Lance Armstrong tydens die Tour de France in 2010. Foto: Getty Images
Die 47-jarige Amerikaner het Donderdag in ’n onderhoud gesê dat hy $100 000 in 2009 aan ’n beleggingsmaatskappy gegee het.
“Dit het ons gered,” sê Armstrong in die onderhoud. Hy was glo destyds nie bewus dat hy in Uber, wie se waarde toe $3,7 miljoen was, belê het nie.
Toe Armstrong, wat die Tour tussen 1999 en 2005 gewen het, se knoeiery destyds op die lappe kom, het dit hom miljoene dollars aan regsaksie uit die sak gejaag.
Uber se waarde word nou op sowat $120 miljard geskat. Armstrong, wat in 2013 erken het dat hy verbode middels gebruik het, wou nie sê hoeveel sy belegging tans werd is nie, maar het wel gesê, “dit is te goed om waar te wees”.
Die onderhoudvoerder het aan hom gevra of hy “10, 20, 30, 40 of $50 miljoen” gemaak het, waarna hy geantwoord het: “Dit is een van daardie syfers. Dit is baie.” – Reuters
Meer oor: Uber | Tour De France | Fietsry | Lance Armstrong